
Број: 05-96-38/2023
Датум: 24.08.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина, за издавање еколошке дозволе за ПЈ „Дистрибутивни центар“ Зворник, пословни објекат – плинску пумпну станицу која се налази у насељу Каракај бб, град Зворник, од 21.06.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „КОМПАНИЈИ МИЛОЈЕВИЋ ГИЉЕ - ГАС“ д.о.о. Бијељина, ЕКОЛОШКА ДОЗВОЛА за ПЈ „Дистрибутивни центар“ Зворник, пословни објекат – плинска пумпна станица која се налази у насељу Каракај бб, град Зворник, на грађевинској парцели означеној као к.ч. број: 5330/1, 5330/6 и 5330/9 К.О. Зворник. 
2. Опис активности и постројења за које се издаје еколошка дозвола:
Објекат станице за снадбјевање моторних возила течним нафтним гасом је лоциран поред пута Зворник - Сапна у дијелу Каракај 3 – Шетићи. Он се налази на парцели на којој већ постоји складиште боца техничких гасова. Поред пумпне станице, врши се и продаја плина у боцама за домаћинство и техничких плинова (кисеоник, аргон, угљен диоксид, азот и др.) такође у челичним боцама. Технички плинови као и плин намијењен за употребу у домаћинству доставља се у ПЈ „Дистрибутивни центар“ Зворник, прописно упакован и као такав складишти у магацин дистрибутивног центра. 
Предметни објекат се састоји из сљедећих цјелина:

· пумпна станица са бетонском пумпном плочом, димензија 1,75 m x 1,00 m 

· аутомат за утакање ТНГ-а у аутомобиле (дуплекс) са два пиштоља, максималног истицања 2 x 50 L/min 

· подземни складишни резервоар ТНГ - а од 30 m3 

· претакачки мост 

· магацин техничких гасова 

· канцеларија руководиоца ДЦ 

· простор за боравак радника на ауто-гасу 

3. Инвеститор „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Одржавати у исправном стању систем за претакање, складиштење и пуњење ТНГ-а. Инсталирана опрема (посебно одушни вентили на одушним цијевима резервоара), као и сви транспортни водови  односно наставци морају бити  заптивни и у исправном стању.

· Редовно контролисати заптивност вентила.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Квасити манипулативни простор (приступне саобраћајнице) воденим млазом, нарочито у љетњем периоду у циљу смањења стварања честица прашине од моторних возила која долазе на локацију.
· Периодично вршити провјеру концентрације гасова и пара који стварају експлозивну атмосферу.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12) и Правилником о превентивним мјерама за безбиједан и здрав рад у простору угроженом експлозивном атмосфером („Службени гласник Републике Српске“, број 79/11).
· Уградња еколошких пиштоља на апаратима за истакање горива.
· У зонама опасности од пожара и експлозије на  видном мјесту  поставити натписе којима се упозорава на претходне забране.

· Заштита од повећане буке настале у процесу рада пословног објекта, може се довести у дозвољени ниво употребом уређаја  који не емитују повећан ниво буке, те звучном изолацијом извора буке или објекта или слично. 

· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или стамбених објеката, односно адекватном изолацијом објекта.
· У случају нивоа буке усљед рада уређаја у објектима, извршити у складу са техничким могућностима херметизацију извора буке.

· Вршити редован преглед и сервис опреме и уређаја, према спецификацији произвођача.
· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Препоручују се насади високог растиња око објекта (тампон зона) ради смањења утицаја на аерозагађење и нивоа буке. Насади се могу формирати од група лишћара, четинара и шибља аутохтоног и антропогеног поријекла на прилазима комплексу тако да не ометају безбједност саобраћаја

· У оквиру комплекса, зелене површине треба парковски уредити. Зелене површине је неопходно затравнити смјесом трава отпорних на гажење.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Трокоморни сепаратор уља и масти и сабирну септичку јаму редовно одржавати и чистити а послове чишћења повјерити предузећу регистрованом за ту врсту послова.
· Редовно чистити и одржавати у функционалном стању све елементе канализационог система који прикупљају отпадне воде.

· Приликом одржавања и чишћења саобраћајних и манипулативних површина, препоручује се употреба воде сабијене под притиском како би се трошиле што мање количине питке воде.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Редовно вршити контролу квалитета воде из сепаратора масти и уља и само отпадна вода која задовољава граничне вриједности прописане у складу са граничним вриједностима Правилника о условима испуштања отпадних вода у површинске воде („Сл.гласник Републике Српске“ број 44/01) се може испуштати у крајњи реципијент-упојни бунар
· Одводњу отпадних вода вршити сепаратном канализационом мрежом, тј. одвојеним системима за санитарне, сливне и оборинске воде.
· Радне и манипулативне површине око пословног објекта плинске пумпне станице извести у чврстој изведби (асфалт и бетон) који обезбјеђују одговарајућу заштиту земљишта и подземних вода од евентуалног загађења.). 

· Одржавати систем детекције и сигнализације пропуштања резервоара.
· Резервоар мора бити атестиран и фабрички обострано антикорозивно заштићен.
· Редовно одржавати и чистити решеткасте канале који скупљају површинске воде. 
· Отпадне воде и атмосферске воде са манипулативних површина се посебним каналом прикупљати и одводити на третман пречишћавања у сепаратор масти и уља у складу са граничним вриједностима прописаним Правилником о условима испуштања отпадних вода у јавну канализацију („Службени гласник Републике Српске“, број 44/01).

· Отпадне атмосферске воде са крова објекта системом одводних канала спроводити у сепаратни дио  канализационог система, а затим у крајни реципијент.

· Након вишекратне употребе сепаратор чистити механичким путем, а отпадни материјал  одвозити од стране надлежног предузећа по склопљеном  Уговору о послово-техничкој сарадњи.

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Вршити редовну контролу механизације у циљу спрјечавања цурења уља из машина.
· Све отпадне воде треба третирати наначин да се не угрози квалитет подземних, површинских вода и земљишта.
· Редовно чистити и одржавати у функционалном стању све елементе канализационог система који прикупљају отпадне воде.

· Спречити неконтролисано расипање отпада.

· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· На локацији станице за снабдјевање горивом моторних возила обавезно се мора држати посуда са мин 0,3 m3 пјеска која служи као упијајуће средсво у случају просипања горива а запрљани пјесак или неко друго упијајуће средство (екопор) одлагати у посебну затворену посуду-контејнер намјењену за опасни отпад.

· Отпади од употребе као што су употребљени апсорбенс, крпе за брисање, заштитна одјећа, празна контаминирана амбалажа и слично, представљају опасни отпад, те их је потребно одлагати у намјенске контејнере.

· Опасан отпад раздвајати по врстама и прописно одлагати у намјенске контејнере јасно обележене и збрињавати са овлаштеном институцијом.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Сви контејнери и бурад за складиштење опасног и неопасног отпада морају бити означени типом и нивом опасности отпада. 

· Водити мјесечну и годишњу евиденцију о количинама насталог отпада.
· Придржавати се мјера и активности дефинисане Планаом управљања отпадом. 

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији при  експлоатацији објекта плинске станице са пратећим садржајима 

	Ред. број
	Шифра
	Назив отпада

	
	      13 05*
	Садржај сепаратора уље / вода

	1.
	13 05 01*
	Чврсте материје из комора за отпад из сепаратора уље / вода

	2.
	13 05 02*
	Муљеви из сепаратора уље / вода

	3.
	13 05 03*
	Муљеви од пресретача

	4.
	13 05 06*
	Уља из сепаратора уље / вода

	5.
	13 05 07*
	Зауљена вода из сепаратора уље / вода

	6.
	13 05 08*
	Мјешавине отпада из коморе за отпад из сепаратора уље / вода

	
	13 07*
	Отпади од течних горива 

	7.
	13 07 01*
	Погонско гориво дизел

	8.
	13 07 02*
	Бензин

	9.
	13 07 03*
	Остала горива (укључујући мјешавине)

	
	15 01
	Амбалажа (укључујући посебно сакупљену амбалажу у комуналном отпаду)

	10.
	15 01 01
	Папирна и картонска амбалажа

	11.
	15 01 02
	Пластична амбалажа

	12.
	15 01 04
	Метална амбалажа

	13.
	15 01 06
	Мијешана амбалажа

	14.
	15 01 07
	Стаклена амбалажа

	
	15 02
	Апсорбенти,филтерски материјали, крпе за брисање и заштитна одјећа

	15.
	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	
	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	16.
	20 01 01
	Папир и картон

	17.
	20 01 02
	Стакло

	
	20 03
	Остали комунални отпад

	18.
	20 03 04
	Муљеви из септичких јама


  Напомена: Опасни отпад у Каталогу отпада има ознаку звијездице (*)         
            3.3.4.   Мјере заштите у случају инцидентних ситуација
      У случају цурења гаса у и запаљиве течности:

· Ако се ради о затвореном радном простору, сва лица морају одмах напустити тај простор, пазећи да не дођу у додир са исцурелим гасом и течношћу.
· О инцидентној ситуацији треба одмах обавијестити ватрогасну јединицу као и лице задужено за споровођење мјера заштите од пожара и експлозија.
· У контаминирани простор смију ући само лица с пуном личном заштитном опремом (укључивши изолациони апарат с потпуном заштитом лица) оспособљене за дјеловање у инцидентним ситуацијама.

· Треба искључити све потенцијалне изворе паљења, чак и електричну струју и извршити проветравање.
· Спријечити изливање течности у водотокове и канализацију.
· Осигурати заштитну зону, блокирати приступне путеве и спријечити прилаз непознатим особама.
У случају пожара потребно је предузети сљедеће мјере:

· Искључити електричну струју на главној или помоћној склопки.
· Угасити по могућности мале почетне пожаре средствима и опремом која стоји на располагању.
· Аларамирати запослене раднике и присутно особље те наставити гашење до доласка ватрогасне јединице.
· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.

· Редовно вршити обуке и провјере свих запослених. 

· На видна мјеста поставити Упутства о начину поступања у случају избијања пожара. 

· Пожарне путеве и степеништа држати чистим и проходним
            3.3.5.  Додатне мјере заштите

· Обављати редовну и прецизну контролу количине ТНГ-а у резервоару да би се на вријеме уочио сваки губитак горива из резервоара изван прихватљивих параметара.

· Најмање једанпут у 10 година потребно је извршити недеструктивну контролу дебљине зидова резервоара и контролу напредовања корозивних процеса.

· Да би се опасност од разливања одређене количине горива из цистерне свела на минимум, истакање се врши под строгом контролом руковаоца истакања.

· Обавезно прекинути пуњење ТНГ-а и истакање чим се детектује загађење које може да потиче од бензинске станице. У том случају се мора одмах открити одакле загађење потиче, затим отклонити узрок и санирати евентуалне посљедице.

· На видним мјестима истакнути ознаке упозорења и обавјештења о евентуалним опасностима.

            3.3.6.   Мјере након затварања постројења
· Потребно је да Инвеститор направи План престанка рада, те да извјести надлежне институције од којих је добио дозволу за рад.
· Потребно је предузети све неопходне мјере на заштити животне средине након престанка рада, извршити рекултивацију терена у складу са посебним Пројектом рекултивације.
· Приликом уклањања резервоара и дијелова постројења водити рачуна да не дође до процуривања ТНГ-а, нафтних деривата у земљиште и површинске воде, као ни других  материја које могу негативно утицати на квалитет вода и водених екосистема.
· Уклањање објеката плинске станице обављати уз што је могуће мање коришћење механизације, а подизање прашине смањити влажењем терена. Регулисати саобраћај, транспорт материјала и кретање машина.
· Крш, шут и други грађевински отпад, укључујући отпад настао одржавањем механизације или комунални отпад од радника, сакупљати у одговарајуће контејнере и збрињавати у договору са овлаштеном службом. Приликом транспорта материјала исти се не смије расипати. Точкови транспортних средстава се морају чистити приликом изласка на магистрални пут.
· Гдје је могуће, задржати постојећу вегетацију. Затрпати и поравнати све ископе. Обновити биљни покривач, засад око самог постројења, одговарајућим биљним врстама. Извршити рекултивацију круга објекта садњом високог и ниског растиња.

· Регулисати саобраћај, транспорт материјала и кретање машина. Спријечити рад машина у мјесту, радове обављати у дневном периоду и водити рачуна о близини стамбених објеката.

         3.4. Инвеститор, „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
         4.1 Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12) и Правилником о превентивним мјерама за безбиједан и здрав рад у простору угроженом експлозивном атмосфером („Службени гласник Републике Српске“, број 79/11). 

Радовно вршити провјеру емисије експлозивних гасова на мјесту точења, одушним цијевима и резервоарима и ниво загађујућих материја  у ваздуху,  мјерењем концентрације прашине.

Табела 2. Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела 3. Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


Табела 4. Гранична вриједност, толерантна вриједност и граница толеранције 

Бензен

	Календарска година


	Гранична вриједност 
	Граница толеранције
	Толерантна вриједност

	
	         5 µg/m3


	3 µg/m3
	8 µg/m3


Табела 5. Максимално дозвољене концентрације 

Толуен

	Седам дана
	               0.26 mg/m3


Табела 6. Циљна вриједност 

Бензо(а)пирен

	Календарска година
	               1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела 7. Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела 8. Дозвољене граничне вриједности параметара у отпадним водама које се могу испуштати уповршинске воде
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина, дужно је спроводити мониторинг загађујућих материја у периоду важења еколошке дозволе како је прописано у табели:
Табела број 9: План мониторинга     
	Предмет
мониторинга
	Параметар који се осматра
	Мјесто вршења мониторинга
	Вријеме и начин вршења
мониторинга
	Разлог због чега се врши мониторинг одређеног параметра
	Рокови


	Квалитет ваздуха
	Концентрација честица

загађујућих материја-концентрација прашине и емисија експлозивних гасова
	На локацији предметног објекта на мјесту точионих мјеста и одушних цијеви
	Вршити мониторинг загађујућих материја

у складу са Уредбом о

вриједностима квалитета

ваздуха („Сл. гласник РС“ бр.124/12) и

Правилником о превентивним

мјерама за безбиједан и здрав рад у простору угроженом

експлозивном атмосфером

(„Сл. гласник Републике Српске“,број 79/11).
	Утврђивање и провјера емисије загађујућих материја-концентрација честица прашине и експлозивних гасова.
	Једанпут годишње и у случају акцидентних ситуација

	Ниво буке
	Бука на локацији пословног објекта плинске пумпне станице
	На локацији предметног

објекта према сусједним околним објектима
	Мјерење буке  вршити у складу са  Правилником о  граничним вриједностима интензитета буке („Сл. гласник Републике Српске“, бр. 02/2023)при пуном раду  објекта.
	Утврђивање

утицаја на околне објекте у непосредном окружењу
	По захтјеву надлежног органа или жалби грађана

	Квалитет отпадних вода


	Физичко хемијски и биолошки параметри-основни показатељи квалитета воде
	На испусту воде из уљног сепаратора у крајњи реципијент-упојни бунар


	У складу са Правилником о условима испуштања отпадних вода у површинске воде“ („Сл.гл. Републике Српске“ бр. 44/01).
	Утврђивање и провјера квалитета воде

да се утврди стварни утицај на воде .
	Једанпут годишње 

	Квалитет земљишта
	Основни параметри квалитета земљишта
	На предметној локацији и околним сусједним парцелама.
	У складу са Правилником о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“,бр.82/21)
	Утврђивање и провјера квалитета
	Само у случају акцидентних ситуација или по налогу надлежног органа.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „КОМПАНИЈА МИЛОЈЕВИЋ ГИЉЕ - ГАС“ д.о.о. Бијељина, дана 21.06.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ПЈ „Дистрибутивни центар“ Зворник, пословни објекат – плинска пумпна станица која се налази у насељу Каракај бб, град Зворник, на грађевинској парцели означеној као к.ч. број: 5330/1, 5330/6 и 5330/9 К.О. Зворник.

         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 594/23 од 14.06.2023.године, приложио и сљедећу документацију:
· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-1064-1/22 од 11.03.2022.год.

· Уговор о одвозу смећа, А.Д. „ВОДОВОД И КОМУНАЛИЈЕ“ Зворник, број: 828 од 08.05.2008.год.
· Уговор о збрињавању опасног отпада, „V – GROUP PALIS“ д.о.о. Брчко, број: 27/22 од 03.01.2022.год.
· Посједовни лист – препис, број: 4630/0, Републичка управа за геодетске и имовинско – правне послове, КО Зворник, број: 21.21-952.1-1-1725/2008 од 08.10.2008.год.

· Копија катастарског плана, Републичка управа за геодетске и имовинско – правне послове, ПЈ Зворник, КО Зворник, број плана: 7, од 12.05.2021.год.

· Рјешење, Министарство унутрашњих послова, ЦЈБ Бијељина, број: 12-К/Б-5-215-931/07 од 21.12.2007.год.
· Актуелни извод из судског регистра, Окружни привредни суд у Бијељини, број: 059-0-RegZ-23-000 361 од 02.03.2023.год.
· Рјешење, Одјељење за просторно уређење Општинске управе Општине Зворник, број: 04-364-264/2006 од 12.10.2006.год.

· Рјешење о регистрацији, Окружни привредни суд у Бијељини, број: 059-0-Reg-15-000 670 од 26.08.2015.год.
· Рјешење, ЗДП „ЕЛЕКТРО – БИЈЕЉИНА“ РЈ „ЕЛЕКТРОДИСТРИБУЦИЈА“ Зворник, број: 49/04 од 16.03.2004.год.
· Рјешење, ЈП „ПУТЕВИ РЕПУБЛИКЕ СРПСКЕ“ Бања Лука, број: 03-345-08-8/04 од 15.03.2004.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 29.06.- 29.07.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

